Diari Oficial de la Generalitat Valenciana


Sumari del DOGV 3485, del 30-04-1999 (1999/2926)

ORDRE de 8 de febrer de 1999, de la Conselleria de Cultura, Educació i Ciència, per la qual s'atribuïx la denominació específica de Botànic Cavanilles a l'Institut d'Educació Secundària de la Vall d'Uixó.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3485

Data del DOGV
:   30-04-1999

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   1999/2926


Data del document
:   08-02-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * Vall d'Uixó, la
    * ensenyament secundari

ORDRE de 8 de febrer de 1999, de la Conselleria de Cultura, Educació i Ciència, per la qual s'atribuïx la denominació específica de Botànic Cavanilles a l'Institut d'Educació Secundària de la Vall d'Uixó. [1999/X2926]
  
El Consell Escolar de l'Institut de Educació Secundària de la Vall d'Uixó va aprovar, el dia 8 d'abril de 1998, sol·licitar la denominació específica de Botànic Cavanilles per al mencionat centre. Dita proposta va ser assumida pel Consell Escolar Municipal, en la sessió del dia 28 d'octubre de 1998, i disposa de l'informe favorable de la Direcció Territorial de Cultura i Educació de Castelló.
  
Antoni-Josep Cavanilles Palop, catedràtic i director del jardí Botànic de Madrid, autor del llibre Observacions sobre la Historia Natural, Geografía, Agricultura, poblaciones i frutos del reyno de Valencia (1795-97), primera geografia moderna de la Comunitat Valenciana.
  
L'article 13 de la Llei Orgànica 8/1985, de 3 de juliol, Reguladora del Dret a l'Educació, establix que tots els centres tindran una denominació específica. L'article 3.1 del Decret 234/1997, de 2 de setembre, del Govern Valencià, pel qual s'aprova el Reglament Orgànic i Funcional dels Instituts d'Educació Secundària, publicat en el Diari Oficial de la Generalitat Valenciana, de 8 de setembre, establix que els instituts el titular dels quals siga la Generalitat Valenciana tindran la denominació específica que determine la Conselleria de Cultura, Educació i Ciència, prèvia consulta al consell escolar municipal corresponent o, si no, al ple de l'ajuntament al qual pertanyen. Així mateix, el punt 2 establix que una vegada creat l'institut, el consell escolar podrà proposar a la citada Conselleria la denominació específica, després de l'informe favorable previ del consell escolar municipal o, si no n'hi ha, del Plenari de l'ajuntament corresponent.
  
En virtut d'això i fent ús de les facultats que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Concedir la denominació específica de Botànic Cavanilles a l'Institut d'Educació Secundària de La Vall d'Uixó, codi 21495816.
  
DISPOSICIÓ ADDICIONAL
  
Dita disposició s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
La present ordre entrarà en vigor el mateix dia de la seua publicació en el Diari Oficial de la Generalitat Valenciana.
  
Segona
  
Contra el present acte, que posa fi a la via administrativa, els interessats podran interposar recurs contenciós administratiu davant el Tribunal Superior de Justícia de la Comunitat Valenciana en el termini de dos mesos o deu dies, si s'opta per seguir el procediment per a la protecció dels drets fonamentals de la persona, comptats tots dos des de l'endemà del dia de la publicació de l'ordre en el Diari Oficial de la Generalitat Valenciana. Tot això conforme als articles 10, 14, 46 i 115 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 8 de febrer de 1999
  
El conseller de Cultura, Educació i Ciència,